## 11. évfolyam – emelt szintű érettségi vizsgára felkészítő foglalkozás

Óraszám: 108 óra.

A témakörök áttekintő táblázata:

|  |  |
| --- | --- |
| ***Témakör neve*** | ***Óraszám*** |
| 1. A nyugat-európai irodalom | 10 |
| 2. Az orosz irodalom | 12 |
| 3. A klasszikus modernista líra alkotói, alkotásai | 4 |
| 4. Életmű: Arany János | 8 |
| 5. Életmű: Mikszáth Kálmán | 6 |
| 6. Színház-és drámatörténet | 4 |
| 7. Magyar irodalom – a Nyugat és első nemzedéke: Juhász Gyula, Tóth Árpád | 4 |
| 8. Életmű: Ady Endre | 6 |
| 9. Életmű: Herczegh Ferenc | 4 |
| 10. Életmű: Kosztolányi Dezső | 6 |
| 11. Életmű: Babits Mihály | 6 |
| 12. Portré: Bródy Sándor, Csáth Géza | 6 |
| 13. Metszetek a modernista irodalomból: Karinthy Frigyes, Krúdy Gyula | 6 |
| 14. Portré: Mándy Iván | 5 |
| 15. Kortárs irodalom: Závada Pál, Grecsó Krisztián, Esterházy Péter, Tóth Krisztina | 11 |
| 16. Rendszerező ismétlés és/vagy önálló műelemzések | 10 |
| *Összes óraszám:* | *108* |

*1. A nyugat-európai irodalom*

Óraszám: 10 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* felismeri a romantika és realizmus együtthatását, folytonosságát az epikában; értelmezi a realista és naturalista stílusirányzat jellemzőit;
* műismeretre tesz szert: néhány mű / részlet pl. Emily Brontë, Dickens, Flaubert alkotásaiból
* alkalmassá válik a korszakról, a szerzőkről, művekről szóló vélemények kritikus befogadására, egy lehetséges szóbeli tétel kifejtésére
* különböző világlátású művekben megjelenített témák, élethelyzetek értelmezésére,
* a megjelenített erkölcsi, világképi és esztétikai problémák mérlegelésére és értékelésére
* képes a romantika és realizmus hőstípusainak (pl. karrierista hős, a felesleges ember, a hivatalnok) megkülönböztetésére, jellemzésére, regényciklus, analitikus regény felismerésére
* Az epikában a romantika és realizmus együtthatásának, folytonosságának felismerésére, a realista és naturalista stílusirányzat jellemzőinek értelmezésére

A témakör tanulása eredményeként a tanuló:

* képes egy választott/kijelölt epikai alkotás (házi olvasmány) elemző bemutatására a közös értelmezés után
* beszámolót / könyvajánlót készíthet egyéni olvasmányélménye alapján a korszak szerzőinek műveiből;
* felkészült világirodalmi alkotások önálló értelmezésére, stílusirányzatok jellemzői jegyeinek felkutatására.
* a romantika utáni drámatörténet néhány jellemző tendenciájának megvitatására, két jelentős szerző egy-egy alkotásának figyelembevételével, újításaik, dramaturgiai sajátosságaik bemutatásával
* a művekről, színházi előadásokról alkotott álláspontok értelmezésére

Fejlesztési feladatok és ismeretek

* A környezet és származás hatása a hősök karakterére.
* a realista és naturalista epika jellemzői (esztétikai elvek, tematika, látásmód, stílus- és formajegyek) a 19. század közepétől
* a realista és naturalista prózaepika újításai (nézőpontok, síkváltások, időszerkezet, polifónia; új műfaji változatok) a kis- és nagyepikában.
* Művek, szemelvények az angol/amerikai, francia és német irodalomból (pl. Emily Brontë, Flaubert, Zola alkotásaiból,
* A választott szerzőkhöz, művekhez kapcsolódó fogalmi ismeretek.

Fogalmak: Realizmus, naturalizmus, eszmeregény, polifonikus regény, regényciklus

Javasolt tevékenységek

* Dramatikus játékok
* Vizuális kultúra: film
* Dráma és tánc: színháztörténet
* Etika: a szerzői problémafelvetések etikai szempontú megvitatása, értékelése.

*2. Az orosz irodalom*

Óraszám: 12 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* felismeri a romantika és realizmus együtthatását, folytonosságát az epikában; értelmezi a realista és naturalista stílusirányzat jellemzőit;
* képes egy választott/kijelölt epikai alkotás (házi olvasmány) elemző bemutatására a közös értelmezés után
* beszámolót / könyvajánlót készíthet egyéni olvasmányélménye alapján a korszak szerzőinek műveiből;
* műismeret: néhány mű / részlet pl Lev Tolsztoj, Dosztojevszkij, Gogol alkotásaiból
* alkalmassá válik a korszakról, a szerzőkről, művekről szóló vélemények kritikus befogadására, egy lehetséges szóbeli tétel kifejtésére.

A témakör tanulása eredményeként a tanuló:

* megismeri a romantika utáni drámatörténet néhány jellemző tendenciáját;
* elemzi két jelentős szerző egy-egy alkotását, újításaik figyelembevételével, bemutatja dramaturgiájuk sajátosságait;
* megismer néhány álláspontot a művek értelmezéséhez;
* lehetőség szerint megtekint egy színházi előadást (vagy felvételét), és közös elemzéssel értékelik az adott interpretációt;
* lehetőség szerint kidolgoznak egy-egy jelenetet az elemzett művekből;
* műismereti minimuma: egy dráma a 19. század második feléből és Csehov egy drámája- A három nővér/ A sirály

Fejlesztési feladatok és ismeretek

* A realista és naturalista epika jellemzői (esztétikai elvek, tematika, látásmód, stílus- és formajegyek) a 19. század közepétől
* A prózaepika újításai (nézőpontok, síkváltások, időszerkezet, polifónia; új műfaji változatok) a kis- és nagyepikában.
* Művek, szemelvények az orosz irodalomból (pl. Lev Tolsztoj, Dosztojevszkij, Gogol, Csehov alkotásaiból
* Tolsztoj: Anna Karenina
* Dosztojevszkij: Bűn és bűnhődés
* Az európai dráma és színház a 19. sz. második felében – a korszak drámairodalmának újdonságai
* Egy Csehov-mű elemző bemutatása pl. Sirály
* A csehovi dramaturgia sajátosságai (pl. a drámaiság fogalmi változása; drámaiatlan/lírai dráma; főszereplő-, konfliktusok és cselekmény-nélküliség; csoportképek/cselekvés-képtelenség; párhuzamos
* Monológok/fedett dialógusok, ironikus látásmód); új műfaji változatok, új játékstílus.

Fogalmak: Realizmus, naturalizmus, eszmeregény, polifonikus regény, tolsztojizmus, regényciklus

Javasolt tevékenységek

* Vizuális kultúra. film
* Dramatizálás
* Vita: Lehetünk-e boldogok más boldogtalansága árán?
* Reflektálás

*3. A klasszikus modernista líra alkotói, alkotásai*

Óraszám: 4 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* képes egy választott/kijelölt lírai alkotás elemző bemutatására a közös értelmezés után
* beszámolót / könyvajánlót készíthet egyéni olvasmányélménye alapján a korszak szerzőinek műveiből;
* műismeret: néhány mű / részlet pl. Baudelaire, Rimbaud, Rilke, Whitman műveiből;
* alkalmassá válik a korszakról, a szerzőkről, művekről szóló vélemények kritikus befogadására, egy lehetséges szóbeli tétel kifejtésére.
* felismeri a tanult stílusirányzatok sajátosságait

A témakör tanulása eredményeként a tanuló:

* képes különböző világlátású művekben megjelenített témák, élethelyzetek értelmezésére
* A megjelenített erkölcsi, világképi és esztétikai problémák mérlegelésére és értékelésére.
* Felkészült világirodalmi alkotások önálló értelmezésére, stílusirányzatok jellemzői jegyeinek felkutatására.

Fejlesztési feladatok és ismeretek

* A romantikát és realizmust követő stílusirányzatok a lírai művekben
* Művek, szemelvények az angol/amerikai, francia és német lírából
* pl. Baudelaire, Az utazás
* Rimbaud: A részeg hajó
* Mallarmé: Tengeri szél
* Az utazás motívuma
* Whitman egy műve
* A választott szerzőkhöz, művekhez kapcsolódó fogalmi ismeretek.

Fogalmak: impresszionizmus, szecesszió, l’art pour l’art, szimbolizmus, szabadvers, prózavers, kötetkompozíció

Javasolt tevékenységek

* kvíz a stílusirányzatokból
* képzőművészeti alkotások stílusa – ppt
* videóról vershallgatás
* csoportmunka: összehasonlító elemzés

*4. Életmű: Arany János*

Óraszám: 8 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* műelemzések során megismeri Arany jellemző balladai témáit, poétikai megoldásait, versformáit
* megismeri a lírikus és epikus költőszerep szembeállítását, változó megítélését;
* képes lírai és epikai alkotások önálló értelmezésének megfogalmazására

A témakör tanulása eredményeként a tanuló:

* képes az Arany-életműben felvetett erkölcsi, magatartásbeli kérdések felvetésére és elemzésére
* A lírai beszédmód változatainak értelmezésére; korszakjellemző beszédmódok néhány jellegzetes alkotásának összevetésére
* az életmű főbb alkotói korszakainak, Arany költői szerepének, költészete jellegének interpretálására.
* Műelemzés, értelmezés: Arany jellemző lírai témái, műfajai, poétikai megoldásai, versformái és néhány verses epikai alkotása.
* Felkészült lírai és epikai alkotások önálló értelmezésének megfogalmazására, a művekről szóló vélemények, elemzések értelmezésére, kritikus befogadására

Fejlesztési feladatok és ismeretek

* A bűn és bűnhődés erkölcsi kérdései.
* Romantika, népiesség, elbeszélő költemény, életkép, episztola, ballada, ütemhangsúlyos és időmértékes verselési formák, felező tizenkettes versforma. Ismeretek Arany életútjáról, műveiről; kapcsolat Petőfivel.
* Arany: A walesi bárdok, Rege a csodaszarvasról, Toldi, Családi kör.
* A ballada műfaji sajátosságai; tematikus és szerkesztésmódbeli különbségek a két balladakorszak alkotásai
* Arany János: V. László, A hamis tanú, Vörös Rébék, Tetemre hívás
* A bűn és bűnhődés motívuma a balladákban.
* Az Őszikék lírájából: Magányban, A tölgyek alatt
* Utalás egy-egy téma, motívum, poétikai jellemző kortárs irodalmi megjelenítésére; az evokáció, az intertextualitás néhány példája.

Fogalmak: ballada, ütemhangsúlyos- és időmértékes formák (és együtthatásuk), verstípusok (idő- és értékszembesítés, létösszegzés).

Javasolt tevékenységek

* Informatika: könyvtári és internetes tájékozódás.
* Etika: bűn, bűnhődés, testvérféltékenység
* Példák gyűjtése az eddig tanultakból – páros munka

*5. Életmű: Mikszáth Kálmán*

Óraszám: 6 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* képes néhány alapvető emberi léthelyzet megismerésére, értékelésére (élet és halál, család, férfi–nő, szerelem, gyermek, szülőföld, haza, törvény, bűn és bűnhődés).
* meg tudja állapítani az elbeszélő és állásfoglalásának viszonyát az elbeszélő művekben.
* belátja, hogy a régióhoz kötődés egyetemes emberi kérdések felvetését is jelentheti.
* Mikszáth alkotói portréjának közvetítésére, ismeri alkotásmódjának jellemzőit, fejlett a novellaelemző készsége, felismeri a mikszáthi történetszövés jellegzetességeit

A témakör tanulása eredményeként a tanuló:

* tisztában van a 19. sz. második fele magyar irodalmának sajátosságaival
* ismeri a korszak néhány jellemző tendenciáját
* fejleszti novellaelemzési készségét;
* ismeri Mikszáth helyét a magyar irodalom történetében, alkotásmódjának jellemzőit; képes önálló novellaértelmezésre; lehetőséget kap beszámoló

Fejlesztési feladatok és ismeretek

* A századvég és századelő novellisztikája
* Mikszáth alkotásainak jellemzői, témák, motívumok és műfaji változatok az életművében;
* Írásművészetének sajátosságai, stílusszintézise.
* A jó palócok novelláinak világa: Szegény Gélyi János lovai, Timár Zsófi özvegysége,
* Hová lett Gál Magda? elemzése,
* Szerkezet, jellemábrázolás, elbeszélés-technika, nézőpont, közlésformák, hangnemek;
* Irodalom és tévéjáték: Zsurzs Éva: A fekete város (részlet)

Fogalmak: Realizmus, modernizmus anekdotikusság

Javasolt tevékenységek

* Etika: Mikszáth műveiben felvetett erkölcsi kérdések megvitatása, pl. a kapcsolatok világa, törvény és lelkiismeret.
* Filozófia: a létre vonatkozó kérdések, etika, erkölcsfilozófia reflektálás egy jelenségre
* Földrajz: a földrajzi tér regionális szerveződése, a Mikszáth-regény/ek topológiája.
* térképismeret

*6. Színház-és drámatörténet*

Óraszám: 4 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* tisztában lesz a személyiség tiszteletének fontosságával.
* képes a megjelenített élethelyzetek, konfliktusok értő és felelős megítélésére, például az élethazugság témakör morális vonatkozásainak értékelésére különböző művekben
* megérti a férfi-női társadalmi szerepeket
* képes a romantika utáni drámatörténet néhány jellemző tendenciájának megvitatására, két jelentős szerző egy-egy alkotásának figyelembevételével, újításaik, dramaturgiai sajátosságaik bemutatására
* A művekről, színházi előadásokról alkotott álláspontok értelmezésére

A témakör tanulása eredményeként a tanuló:

* megismeri a romantika utáni drámatörténet néhány jellemző tendenciáját;
* elemzi egy jelentős szerző alkotását, újításaik figyelembevételével, bemutatja dramaturgiájuk sajátosságait;
* megismer néhány álláspontot a művek értelmezéséhez;
* lehetőség szerint megtekint egy színházi előadást (vagy felvételét), és közös elemzéssel értékelik az adott interpretációt;
* lehetőség szerint kidolgoznak egy-egy jelenetet az elemzett művekből

Fejlesztési feladatok és ismeretek

* Az európai dráma és színház néhány megelőző nagy korszaka (antikvitás, középkor, reneszánsz, klasszicizmus) és szerzője (Szophoklész, Shakespeare, Molière).
* A drámai műnem alapfogalmai (drámai szerkezet, jellem, nyelv).
* Arisztotelészi dramaturgia.
* Az európai dráma és színház a 19. sz. második felében – a korszak drámairodalmának újdonságai
* Egy Madách-mű elemző bemutatása pl.Mózes
* A madáchi dramaturgia sajátosságai

Fogalmak: Antik dráma, reneszánsz dráma, drámaiatlan dráma, analitikus drámai szerkezet, párhuzamos monológ

Javasolt tevékenységek

* Dráma és tánc: színháztörténet -csoportmunka
* Etika: a szerzői problémafelvetések etikai szempontú megvitatása, értékelése.

*7. Magyar irodalom – a Nyugat és első nemzedéke: Juhász Gyula, Tóth Árpád*

Óraszám: 4 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* képes az európai és magyar irodalmi hagyományok és modernség irányainak összevetésére, konfliktusainak interpretálására.
* meg tudja különböztetni a kozmopolitizmus és patriotizmus kérdésfelvetéseit.
* képes annak felismerésére, hogy a magyar kultúra sokszínű törekvések együttese.
* Érvelő bemutatás: a Nyugat jelentősége a magyar kultúrtörténetben; a korban megismertetett stílusirányzatok, filozófiai, lélektani iskolák (Freud, Bergson) néhány jellemzőjének azonosítása.
* Értse egy folyóirat felépítését, tudjon benne tájékozódni.

A témakör tanulása eredményeként a tanuló:

* felismeri a Nyugat jelentőségét a magyar kultúrtörténetben; alkalmazza a nemzedék-korszakolást későbbi tanulmányai során;
* tudja a korban megismert stílusirányzatok, filozófiai, lélektani iskolák (Freud, Bergson) néhány jellemzőjét

Fejlesztési feladatok és ismeretek

* A klasszikus modernség néhány irányzata és alkotója, a századvég magyar irodalma.
* Juhász Gyula költészetének sajátosságai (pl. impresszionizmus, nosztalgia, emlékezés)
* Gulácsy Lajos és Tóth Árpád lírájának jellemzői; tematikája, hangnemei, formái (magányélmény, elégikusság, impresszionizmus stb., legalább egy-két műve, pl. Esti sugárkoszorú
* Utalás egy-egy téma, motívum, poétikai jellemző kortárs irodalmi megjelenítésére; az evokáció, az intertextualitás néhány példája.

Fogalmak: Impresszionizmus, szimbolizmus, szecesszió.

Javasolt tevékenységek

* Vizuális kultúra; ének-zene: impresszionizmus, szimbolizmus, szecesszió más művészeti ágakban.
* Filozófia: életfilozófiák, időproblémák.
* Vita, reflektálás

*8. Életmű: Ady Endre*

Óraszám: 6 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* képes annak megértésére, hogy a kulturális hagyományhoz, a nemzethez kötődés, a sorsvállalás sokféle hangon és módon jelentkezhet. A hazaszeretet és haladás kérdései.
* Ady költészetének befogadására: főbb alkotói korszakai, költői szerepe, költészetének jellege.
* Műelemzések alkotására, összpontosítva Ady jellemző köteteire, szerkesztési módszereire, lírai témáira, poétikai megoldásaira.
* Fejlődik kreativitása, a képzelőereje, a képzettársítási képessége.
* képes önálló versértelmezések megfogalmazására

A témakör tanulása eredményeként a tanuló:

* ismeri az életmű főbb alkotói korszakait; Ady helyét, költői szerepét a magyar irodalom történetében; költészetének jellegét;
* műelemzések során megismeri Ady jellemző köteteit, szerkesztési módszereit, lírai témáit, motívumait, poétikai megoldásait;
* Önálló, több szempontú műértelmezések megfogalmazására a művekről szóló vélemények, elemzések értelmezésével is.

Fejlesztési feladatok és ismeretek

* A Nyugat; stílusirányzatok a századelőn
* Ady Endre életműve.
* Kötet- és cikluskompozíció; költői szerepvállalás, az innováció szándéka.
* Klasszikus modernség, szecessziós-szimbolista látásmód; a versritmus megújítása.
* A jó Csönd-herceg,
* A fekete zongora,
* Az eltévedt lovas
* Ésaiás könyvének margójára
* Vér és arany
* Elbocsátó szép üzenet
* Utalás egy-egy téma, motívum, poétikai jellemző kortárs irodalmi megjelenítésére; az evokáció, az intertextualitás néhány példája.

Fogalmak: Klasszikus modernség, szecessziós-szimbolista látásmód, tagoló vers, kötetkompozíció, ciklikus szerkesztés

Javasolt tevékenységek

* Történelem, társadalmi és állampolgári ismeretek: társadalmi modernizáció, városiasodás, a modern újságírás.
* Vizuális kultúra: Ady-illusztrációk.
* Földrajz: Ady-emlékhelyek topológiája.
* Informatika: tájékozódás a Nyugat digitalizált változatában

*9. Életmű: Herczegh Ferenc*

Óraszám: 3 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére képes:

* annak megértésére, hogy a kulturális hagyományhoz, a nemzethez kötődés, a sorsvállalás sokféle hangon és módon jelentkezhet.
* A hazaszeretet és haladás kérdéseinek elemzésére
* Herczegh F. alkotóművészetének befogadására: főbb alkotói korszakai, költői szerepe, költészetének jellege.
* Műelemzésekre, összpontosítva a szerző jellemző stílusára, szerkesztési módszereire, témáira, művészi megoldásaira

A témakör tanulása eredményeként a tanuló képes:

* az életmű főbb sajátosságainak megismerésére a törzsanyagban megjelölt művek elemzésével
* A hazához fűződő viszonyt vizsgáló prózai szövegek olvasására, értelmezésére.
* Felismeri világkép és műfajok, kompozíciós, poétikai és retorikai megoldások összefüggéseit
* Társadalmi, közösségi és egyéni konfliktusok, kérdésfelvetések vizsgálatára Herczeg Ferenc műveiben
* A művek történeti nézőpontú megközelítésére, a megjelenő esztétikai, lét- és történelemfilozófiai kérdések és válaszok értelmezésére
* Egyes műfaji konvenciók jelentéshordozó szerepének felismerésére

Fejlesztési feladatok és ismeretek

* Herczegh Ferenc életműve.
* Az életmű főbb sajátosságainak megismerése a törzsanyagon kívül megjelölt művek elemzésével
* A hét sváb (részlet)
* Irodalom és színház
* Kék róka (részlet)

Fogalmak: Új Idők, nemzeti konzervativizmus, színmű

Javasolt tevékenységek

* Színház: Kék róka
* Dramatikus játék

*10. Életmű: Kosztolányi Dezső*

Óraszám: 6 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* Törekszik a társadalmi, közösségi és egyéni konfliktusok szellemi hátterének megértésére, a morális gondolkodásra és ítéletalkotásra. A személyiség, az egyediség tiszteletére, a közös emberi sorsból fakadó szolidaritásra.
* képes Kosztolányi jellegzetes lírai témáira, poétikai megoldásaira összpontosító műelemzések elsajátítására.
* Kisepikájából néhány jelentős darab értelmezésére. A kreativitás, a képzelőerő, a képzettársítási képesség fejlesztésére.

A témakör tanulása eredményeként a tanuló:

* ismeri az életmű főbb alkotói korszakait; Kosztolányi helyét, szerepét a magyar irodalom történetében; írásművészetének jellegét;
* képes lírai és epikai alkotások önálló értelmezésének megfogalmazására

Fejlesztési feladatok és ismeretek

* Kosztolányi Dezső lírája: Szeptemberi áhítat, Marcus Aurélius
* Novellák és novellaciklusok: A fürdés v. Paulina
* Esti Kornél-novellák
* Utalás egy-egy téma, motívum, poétikai jellemző kortárs irodalmi megjelenítésére; az evokáció, az intertextualitás néhány példája.

Fogalmak: Versciklus, novellaciklus, példázat, lélektan

Javasolt tevékenységek

* Történelem, társadalmi és állampolgári ismeretek: urbanizáció, kulturális élet, sajtó.
* Mozgóképkultúra és médiaismeret: Kosztolányi-művek filmes feldolgozásai.
* Etika; Filozófia: filozófiai, lélektani irányzatok, pl. a freudizmus és hatása – reflektálás

*11. Életmű: Babits Mihály*

Óraszám: 6 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* rálátással rendelkezik a lét erkölcsi aspektusaira a háború, világégés idején
* Ismeri betegség és prófétai küldetés értelmezési lehetőségeit.
* Megismer vívódó, az örök értékeket védő, a magyarság sorsát egyetemes horizontba helyező műveket.
* Tisztában van Babits főbb alkotói korszakaival, helyével, szerepével,
* Képes műértelmezésekre: jellemző témák, hangnemek, motívumok, poétikai megoldások feltárására.
* A jelentéstulajdonítás során kapcsolatkeresés az európai és a magyar irodalom nagy hagyományaival, kódjaival. A kreativitás, a képzelőerő, a képzettársítási képesség fejlesztése.

A témakör tanulása eredményeként a tanuló:

* ismeri az életmű főbb alkotói korszakait; Babits helyét, szerepét a magyar irodalom és a Nyugat történetében; írásművészetének jellegét;
* tisztában van a Nyugat első nemzedéke tevékenységével, jelentőségével;
* műelemzések során megismeri Babits jellemző lírai témáit, poétikai megoldásait

Fejlesztési feladatok és ismeretek

* A Nyugat, mint folyóirat és mozgalom.
* Babits Mihály lírája
* A Danaidák
* Csak posta voltál - összevetés Kosztolányi: Halotti beszéd c. versével
* Húsvét előtt,
* Zrínyi Velencében
* Utalás egy-egy téma, motívum, poétikai jellemző kortárs irodalmi megjelenítésére; az evokáció, az intertextualitás néhány példája.

Fogalmak: prófétaság, küldetéstudat, rájátszás

Javasolt tevékenységek

* Vizuális kultúra: Babits- portrék.
* Informatika: adattárak internetes közlések (pl. a Nyugat), hanganyagok.
* Etika; filozófia: filozófiai, etikai irányzatok és hatásuk

*12. Portré: Bródy Sándor, Csáth Géza*

Óraszám: 6 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* képes Bródy Sándor és Csáth Géza helyének, látásmódjának, kérdésfeltevéseinek, alkotásmódja jellemzőinek megismerésére, alkotásainak több szempontú megközelítésére;
* önálló novellaelemzések megfogalmazására, megvitatására. A megjelenített létformák morális és társadalmi kérdéseinek értékelésére
* Néhány alapvető emberi léthelyzet megismerése (élet és halál, család, férfi–nő, szerelem, gyermek, szülőföld, haza, törvény, bűn és bűnhődés). Az elbeszélő és állásfoglalásának viszonya az elbeszélő művekben.

A témakör tanulása eredményeként a tanuló:

* ismeri Bródy és Csáth Géza helyét a magyar epika és dráma történetében, alkotásmódjuk jellemzőit;
* képes néhány alkotásának sok szempontú megközelítésére, saját álláspont kifejtésére és adott szempontú, önálló műértelmezésre (novellaelemzések megfogalmazására);
* lehetőséget kap beszámoló / könyvajánló készítésére egyéni olvasmányélménye alapján

Fejlesztési feladatok és ismeretek

* Realista és naturalista epika.
* Bródy egy műve, pl. Rembrandt eladja a holttestét
* Csáth két novellája, pl. A varázsló kertje, A varázsló halála
* Novellák elemző értelmezése, sok szempontú megközelítéssel, pl. műfaji változat; szerkezet, jellemábrázolás, elbeszélés-technika, nézőpont, közlésformák, hangnemek, írói előadásmód; problematika

Fogalmak: Realista és naturalista ábrázolásmód

Javasolt tevékenységek

* frontális munka
* csoportmunka: pszichoanalízis

*13. Metszetek a modernista irodalomból: Karinthy Frigyes, Krúdy Gyula*

Óraszám: 6 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* képes a nosztalgia és humor szerepének bemutatására a műalkotásban és az ember önértelmezésében.
* Az alkotói életútra összpontosító bemutatásra: Karinthy és Krúdy helye a korszakban; alkotás- és látásmódjuk jellemzői.
* Önálló tájékozódásra, műválasztásra, műértelmezésekre, összehasonlító elemzésekre

A témakör tanulása eredményeként a tanuló:

* kijelöli Karinthy és Krúdy helyét a korszakban (újságírás; Nyugat, illetve csoporthoz nem tartozás); ismeri alkotás- és látásmódjuk jellemzőit;
* képes néhány alkotás értelmezésére, műelemzések kritikus befogadására, saját álláspont kifejtésére és adott szempontú, önálló műmegközelítésre (pl. novellaelemzések megfogalmazására);
* képessé válik összehasonlító elemzésekre (párnovellák, pl. A jó tanuló felel / A rossz tanuló felel; ellentétesek, pl. Magyar dolgozat / Röhög az egész osztály); mű és paródiája összevetésére); novellaciklus és film összehasonlító elemzésére;
* műismeret: Karinthy (választható valamely műve)

Fejlesztési feladatok és ismeretek

* Karinthy kisepikájának jellemzői egy novella pl. Karinthy Frigyes: Harun Al.Rasid utolsó útja
* Humorfelfogása (humoreszkjei).
* Irodalmi karikatúrák (néhány, már megismert szerző /mű és paródiája) az Így írtok ti szemelvényei alapján.
* Krúdy Gyula írói világa, egyéni hangja egy novella alapján
* Utolsó szivar az arabs szürkénél, mint átváltozástörténet összevetve a Harun al Rasid c. művel
* A Krúdy-művek atmoszférájának, témáinak, alakjainak, motívumainak megidézése (stílusimitációk, pl. Márai Sándor: Szindbád hazamegy; Huszárik Zoltán: Szindbád)

Fogalmak: Humor, paródia, karcolat, novellaciklus, hasonmásalak, nosztalgia

Javasolt tevékenységek

* Mozgóképkultúra és médiaismeret: Huszárik Zoltán Szindbádja.
* Karinthy műveinek filmes adaptációi, műveinek előadó-művészeti példái.
* Történelem, társadalmi és állampolgári ismeretek: urbanizáció, városi élet Budapesten. Gyűjtőmunka. Film

*14. Portré: Mándy Iván*

Óraszám: 5 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* képes Mándy írói alkata, szemléletmódja, világlátása, függetlenségének bizonyítékai, modern prózatechnikai eljárásainak interpretálására.
* Ismeri az általa kifejezett közérzet és világérzékelés jellegzetesen 20. századi jellegét. Képes a 20. századi ember élétállapotának, létélményének bemutatására.

A témakör tanulása eredményeként a tanuló:

* ismeri Mándy helyét a magyar epika történetében, alkotásmódjának jellemzőit;
* képes néhány alkotásának sok szempontú megközelítésére, saját álláspont kifejtésére és adott szempontú, önálló műértelmezésre (novellaelemzések megfogalmazására);
* lehetőséget kap beszámoló / könyvajánló készítésére egyéni olvasmányélménye alapján

Fejlesztési feladatok és ismeretek

* A 20. századi magyar prózairodalom kiemelkedő alkotói, stílusváltása
* Mándy Iván alkotásainak jellemzői, írásművészetének sajátosságai; modern megoldásai, világának megkülönböztető jegyei.
* Novellák elemző értelmezése, sok szempontú megközelítéssel, pl. műfaji változat; szerkezet, jellemábrázolás, elbeszélés-technika, nézőpont, közlésformák, hangnemek, írói előadásmód; problematika.
* A nyaralás, Valamit egy nagybácsiról c. novellájának értelmezése

Fogalmak: novella, novelláskötet, novellaciklus

Javasolt tevékenységek

* páros munka
* kutatómunka csoportmunkában

*15. Kortárs irodalom: Závada Pál, Grecsó Krisztián, Esterházy Péter, Tóth Krisztina*

Óraszám: 11 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* képes modernség és hagyomány kérdésfelvetéseinek megvitatására a magyar avantgárd irodalomban.
* A 20. századi stílusirányzatok létrejöttének, a csoportok, programok szándékainak, esztétikai elveinek, poétikai megoldásainak feltárására.
* Kortárs művek megvitatására, értékelésére

A témakör tanulása eredményeként a tanuló:

* megismeri a 20. századi stílusirányzatok, filozófiai nézetek létrejöttét, a csoportok, programok szándékait, esztétikai elveit, poétikai megoldásait

Fejlesztési feladatok és ismeretek

* Stílusirányzatok –modernizmus, posztmodern
* Válogatás a magyar kortárs irodalom jelentősebb alkotóitól
* Závada: Jadviga párnája
* Grecsó K.: Vera
* Esterházy P.: Esti
* Háy János: Hozott lélek v. Napra jutni

Fogalmak: modernizmus, posztmodern

Javasolt tevékenységek

* Vizuális kultúra: posztmodern a képzőművészetekben
* Filmadaptációk – Jadviga párnája

*16. Rendszerező ismétlés és/vagy önálló műelemzések*

Óraszám: 10 óra

Tanulási eredmények

A témakör tanulása eredményeként a tanuló:

* nyitott a kulturális események irányában

Fejlesztési feladatok és ismeretek

* A tanulócsoport érdeklődése, egyes aktuális kulturális események (például díjak, új filmek, kiállítások) alapján választható művek

Javasolt tevékenységek

* aktuális kulturális események megvitatása
* emelt szintű feladatlapok megoldása